ह्या संदर्भार कवी तशें विमर्शक एच्चेम पेरनाळ हांचें कविता विश्लेषणाचें पुस्तक "कोंकणी काव्येंः रुपां आनी रूपकां" बस्ती वामन शेणैन लोकार्पण केलें.
"ह्या बुकाची आन्येक विशेस गजाल म्हळ्यार ह्या बुकाच्या विशयाचें भीं पडल्लें विश्व कोंकणी केंद्रांत. २०११ व्या वर्सा म्हण दिसता हांगासर फेलोशिप दिताले. हांवें ज्यूनियर फेलोशिपाक 'पारजाताचें शेत : केनरा कोंकणी काव्याचें अध्ययन' ह्या नांवार एक प्रस्ताप धाडल्लो. म्हज्ये अर्जेचेर तर्क चलताना आतां देवाधीन डॉ. तानाजी हरळणकर बाबान म्हाका एक सवाल विचारल्लें "फकत केनरा कित्याक? समग्र कोंकणी काव्या विश्यांत कित्याक ना?" आनी ह्या एका सवालान म्हजी दीश्ट उघडली. म्हज्या अभ्यासाक विस्ताराय मेळ्ळी. आनी आज असल्या एका विस्तार अध्ययनाचो फळ जावन हो पुस्तक तुमचे समोर आसा. साध्य तितल्या मापान केनरा गोंयां आनी मुंबयच्या कवींक ह्या पुस्तकांत अध्ययन कक्षे भितर घेंवचें प्रेतन हांवे केलां.
मुखार उलोवन "पाटल्या वर्सांनी माव्रिसाच्यो कविता आमकां वाचुंक मेळनांत तरी ह्या पुरस्कारा उपरांत नवो अध्याय सुरू जातलो तें खंडीत. कित्याक आनिकी पांच दशकां ताचे मुखार आसात" अशें ताणे सांगलें.
"पाटल्या साताट वर्सांनी जिविताच्ये तडीक कष्टां-नष्टां-संकष्टांचीं ल्हारां मारताना, एक्ये पिशे आशेक शिर्कून जिविताचीं आमोलीक वर्सां पिड्ड्यार केल्लेविशीं म्हाका म्हजेरच शीण उबजाल्लो. ह्या उदासपणांत शिर्कून कितें बरोंवकय म्हज्यान जालेंना" म्हण कळवळल्ल्या माव्रीसान आपल्या जिविताची कोडू काणी सांगली.
